CELEX: 32020D0520
Language: sk
Date: 2019-11-18 00:00:00
Title: Rozhodnutie Rady (EÚ) 2020/520 z 18. novembra 2019 o podpise, v mene Európskej únie a jej členských štátov, Protokolu k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a Ukrajinou s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii

15.4.2020   
               
               
                  SK
               
               
                  Úradný vestník Európskej únie
               
               
                  L 117/1
               
            
         ROZHODNUTIE RADY (EÚ) 2020/520
         z 18. novembra 2019
         o podpise, v mene Európskej únie a jej členských štátov, Protokolu k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a Ukrajinou s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 172 v spojení s jej článkom 218 ods. 5 ,
         so zreteľom na Akt o pristúpení Bulharska a Rumunska a na Akt o pristúpení Chorvátska, a najmä na ich článok 6 ods. 2,
         so zreteľom na návrh Európskej komisie,
         keďže:
         
                     (1)
                  
                  
                     Dohoda o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a Ukrajinou (1) (ďalej len „dohoda“) bola podpísaná 1. decembra 2005 a nadobudla platnosť 1. decembra 2013.
                  
               
                     (2)
                  
                  
                     Bulharsko a Rumunsko sa stali členskými štátmi Únie 1. januára 2007 a Chorvátsko sa stalo členským štátom Únie 1. júla 2013.
                  
               
                     (3)
                  
                  
                     V súlade s článkom 6 ods. 2 Aktu o pristúpení Bulharska a Rumunska a článkom 6 ods. 2 Aktu o pristúpení Chorvátska sa má pristúpenie k dohode dohodnúť prostredníctvom protokolu k dohode. V uvedených ustanoveniach sa stanovuje zjednodušený postup, podľa ktorého má protokol uzavrieť Rada konajúca jednomyseľne v mene členských štátov a Ukrajina.
                  
               
                     (4)
                  
                  
                     Rada poverila 23. októbra 2006 a 14. septembra 2012 Komisiu začať s dotknutými tretími krajinami rokovania zamerané na uzavretie protokolov k medzinárodným dohodám uzavretým Úniou a jej členskými štátmi.
                  
               
                     (5)
                  
                  
                     Výmenou verbálnych nót Komisia úspešne ukončila rokovania s Ukrajinou o Protokole k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a Ukrajinou s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii (ďalej len „protokol“).
                  
               
                     (6)
                  
                  
                     Protokol by sa mal podpísať v mene Európskej únie a jej členských štátov s výhradou jeho uzavretia k neskoršiemu dátumu,
                  
               PRIJALA TOTO ROZHODNUTIE:
         
            Článok 1
            Týmto sa v mene Únie a jej členských štátov schvaľuje podpis Protokolu k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a Ukrajinou s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii s výhradou uzavretia uvedeného protokolu. (2)
            
         
         
            Článok 2
            Týmto sa predseda Rady poveruje určiť osobu(-y) splnomocnenú(-é) podpísať protokol v mene Únie a jej členských štátov.
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 18. novembra 2019
            
               
                  Za Radu
               
               
                  predseda
               
               J. LEPPÄ
            
         
         
            (1)  Ú. v. EÚ L 125, 26.4.2014, s. 3.
         
            (2)  Text protokolu sa uverejní spolu s rozhodnutím o jeho uzavretí.